|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 37** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛАВИЈА У ДРУГОМ СВЕТСКОМ РАТУ (1941–1945) | |
| Наставна јединица: | 5.1. АПРИЛСКИ РАТ И ОКУПАЦИЈА  5.2. ПОКРЕТИ ОТПОРА И ПОЧЕТАК УСТАНКА | |
| Тип часа: | Утврђивање | |
| Циљ часа: | Утврђивање усвојених знања о догађајима који су се одиграли током 1941. године у Југославији | |
| Очекивани исходи: | **На крају часа ученици ће бити у стању да:**   * објасне мартовске догађаје 1941. године у Југославији, * наведу узроке Хитлеровог напада на Југославију и опишу Априлски рат и капитулацију, * наброје државе које су учествовале у окупационој подели Југославије и опишу окупациони режим, * опишу настанак и карактер НДХ, * објасне настанак и циљеве четничког и партизанског покрета и именују њихове вође, * упореде циљеве и организацију четничког и партизанског покрета и наведу битне разлике, * објасне узроке и почетак грађанског рата између четника и партизана, * објасне битку на Кадињачи и слом устанка у Србији. | |
| Облик рада: | Фронтални рад, групни рад | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да ће на овом часу утврдити знања која су усвојили на претходна два часа о догађајима који су се одиграли 1941. године у Југославији путем квиза.  Дели ученике на шест група и свакој групи додељује по два одељка из лекција *Априлски рат и окупација* и *Покрети отпора и почетак устанка*. Саопштава да свака група има задатак да из додељених одељака састави по пет питања за квиз.   * **Првој групи** додељује одељке *Мартовски догађаји који су водили у рат* и *Априлски рат* на **странама 108, 109 и 110** уџбеника, * **Другој групи** додељује одељке *Окупација и подела Југославије* и *Окупациони режим у Србији* на **странама 110, 111 и 112** уџбеника, * **Трећој групи** додељује одељак *Независна држава Хрватска* на **странама 113 и 114** уџбеника, * **Четвртој групи** додељује одељке *Равногорски покрет* и *Партизански покрет* на **странама** **115, 116 и 117** уџбеника, * **Петој групи** додељује одељке *Почетак отпора* на **странама 117 и 118** уџбеника, * **Шестој групи** додељује одељке *Почетак грађанског рата* и *Слом устанка у Србији* на **странама 119, 120 и 121** уџбеника.   **Главни део (35 минута):**  Ученици састављају питања. Наставник их обилази, проверава и помаже им да што прецизније формулишу питања. Када заврше са радом, наставник најављује квиз.  Позива ученике прве групе да читају редом питања која су забележили, а преосталих пет група одговара. Прво питање упућују другој групи. Уколико друга група не зна одговор или погрешно одговори, одговара трећа група и тако редом. Затим друго питање упућују трећој групи, треће четвртој, четврто питање петој групи и пето шестој. Затим питања постављају ученици друге групе. Прво питање упућују трећој групи и тако редом док и шеста група не постави своја питања.  Наставник прати редослед постављања питања и давања одговора, контролише исправност и потпуност одговора и бележи поене на табли.  **Завршни део (5 минута):**  Наставник проглашава победника и ученике те групе награђује оценама.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |