|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 53** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У ЈУГОСЛОВЕНСКОЈ ДРЖАВИ У ПЕРИОДУ  ХЛАДНОГ РАТА | | |
| Наставна јединица: | 6.6. Сукоб са Совјетским Савезом и нови модел социјализма | | |
| Тип часа: | Утврђивање | | |
| Циљ часа: | Утврђивање знања о сукобу Југославије са СССР-ом, развоју радничког самоуправљања, улози Југославије у Покрету несврстаних и политичким и економским приликама 60-их и 70-их година. | | |
| Очекивани исходи: | **На крају часа ученици ће бити у стању да:**   * дефинишу појам Информацони биро и наведу зашто је донета Резолуција о стању у КПЈ, * објасне сукоб КПЈ са Информбироом, * дефинишу појам радничког самоуправљања, * објасне како је успостављено радничко самоуправљање, * разумеју улогу Југославије у стварању Покрета несврстаних, * објасне укратко политичку и економску кризу у Југославији 60-их година, * објасне карактеристике устава из 1974. године. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода | | |
| Наставна средства: | Уџбеник, табла, дигитални уџбеник | | |
| Међупредметне компетенције: | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да ће се на овом часу утврдити знања о сукобу Југославије са СССР-ом, развоју радничког самоуправљања, улози Југославије у Покрету несврстаних и политичким и економским приликама 60-их и 70-их година.  **Главни део (5 минута):**  Наставник фронтално ученицима поставља следећа питања и задатке, а ученици усмено одговарају:   1. Дефиниши појам Информациони биро и наведи његове циљеве. 2. Када је основан Информациони биро? 3. Зашто је дошло до нарушавања односа између Југославије и СССР-а? 4. Када и зашто је донета Резолуција о стању у КПЈ? 5. Шта је Удба и која је била њена улога? 6. Наброј логоре у које су слати сви политички неистомишљеници који су прихватили резолуцију Информбироа. 7. Када и зашто је створен Балкански пакт? 8. Када је дошло до нормализације односа између Југославије и СССР-а? 9. Дефиниши појам радничко самоуправљање. 10. О чему су расправљали раднички савети? 11. Како је 1952. године КПЈ променила име? 12. Шта је СИВ? 13. Ко је био први председник Југославије? 14. Када и где је одржана прва конференција Покрета несврстаних? 15. Објасни улогу Југославије у Покрету несврстаних. 16. Зашто је Милован Ђилас искључен из СКЈ? 17. Како је названа држава по уставу из 1963. године? 18. Ко је био Александар Ранковић? 19. Када је и зашто смењен Александар Ранковић, потпредседник СФРЈ? 20. Зашто су избиле студентске демонстрације 1968. године? 21. Зашто су избиле демонстрације Албанаца на Косову 1968. године? 22. Где је и када настао МАСПОК? 23. Ко је био на челу МАСПОК-а? 24. За шта су се залагали Марко Никезић и Латинка Перовић? 25. Наведи основне одлике устава из 1974. године.   **Завршни део (5 минута):**  Наставник похваљује активност и залагање ученика, а нарочито оне који су показали највеће знање.  Преко пројектора пушта **филм *Сви људи света хоће мир*** који се налазе у дигиталном уџбенику **на страни 178** као додатак овој лекцији.  Дели ученике на пет група и свакој додељује по једну тему за истраживање:   * **прва група** – Привредни развој социјалистичке Југославије, * **друга група** – Школство у послератној Југославији, * **трећа група** - Уметност послератне Југославије, * **четврта група** - Музика послератне Југославије, * **пета група** - Спорт у послератној Југославији.   Саопштава ученицима да имају задатак да код куће истраже додељену тему и направе PowerPoint презентацију. Радове ће презентовати на следећем часу. Даје им све потребне инструкције за рад. За израду презентација могу користити текст, слике, песме и инсерте из филмова, позоришних представа, утакмица...  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |