|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 57** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У САВРЕМЕНИМ ПРОЦЕСИМА | | |
| Наставна јединица: | 7.1. Од подељене ка уједињеној Европи | | |
| Тип часа: | Обрада | | |
| Циљ часа: | Упознавање ученика са политичким приликама у Европи осамдесетих и деведесетих година XX века, са пропашћу социјализма у источној Европи, крајем Хладног рата и процесом уједињења Европе тј. стварања Европске уније | | |
| Очекивани исходи: | **На крају часа ученици ће бити у стању да:**   * опишу прилике у источној Европи и догађаје који су довели до пропасти социјализма и завршетка Хладног рата, * објасне значај рушења Берлинског зида, * наведу нове државе настале у источној Европи распадом СССР, * опишу процес стварања ЕУ, * дефинишу појам перестројка, * дефинишу појам европских интеграција, * опишу циљеве ОЕБС-а. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, табла, дигитални уџбеник | | |
| Међупредметне компетенције: | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник дели ученицима оцењене тестове. Заједно анализирају резултате, дискутују, процењују шта им је било најтеже, а шта најлакше и упоређују оцене које су добили са очекиваним.  Наставник саопштава ученицима да ће се на овом часу упознати са политичким приликама у Европи осамдесетих и деведесетих година XX века, са пропашћу социјализма, крајем Хладног рата и процесом уједињења Европе тј. стварања Европске уније. Позива једног ученика да прочита увод у лекцију **на страни 190**, а потом ученицима поставља питања из уводног дела.  **Главни део (30 минута):**  Наставник саопштава ученицима да су државе источне Европе након Другог светског рата биле под снажним утицајем СССР-а и објашњава зашто су биле незадовољне совјетском контролом и Стаљиновим режимом. Истиче да крајем осамдесетих година XX века долази до пропасти социјализма у источној Европи.  Позива ученике да прочитају други одељак лекције *Пропаст социјализма у источној Европи и крај Хладног рата* на **странама 190 и 191**. Када заврше, поставља им следећа питања:   1. Ко је био Михаил Горбачов? 2. Дефинишите појам перестројка. 3. Каква је била политика Роналда Регана и Маргарет Тачер према СССР-у? 4. Наведите државе у којима је срушен социјалистички поредак крајем осамдесетих година XX века. 5. Ко је био Лех Валенса и у чему је његов значај? 6. Ко је био Вацлав Хавел и у чему је његов значај? 7. Ко је био Николае Чаушеску?   Затим позива ученике да прочитају одељак лекције *Пад Берлинског зида* **на странама 191 и 192**. Док ученици читају, наставник пише на табли следеће повезнице:  **Берлински зид – 1989. године – уједињење – Савезна република Немачка**  Када заврше са читањем, позива једног ученика да помоћу написних повезница укратко преприча прочитани текст.  Затим наставник чита *историјски извор* о паду Берлинског зида тј. чланак из *Њујорк тајмса* из 1989. године о овом догађају из дигиталног уџбеника на **страни 191**.  Када заврши пита ученике да на основу овог извора опишу како су грађани Берлина доживели рушење Берлинског зида.  Наставник затим ученике позива да погледају карту **на страни 192** *Европа крајем XX и почетком XXI века*. Објашњава распад СССР-а, набраја нове државе и описује нову карту источне Европе. Ученици на карти у уџбенику проналазе нове државе. Наставник истиче да се распадом Совјетског Савеза завршава Хладни рат.  Потом наставник саопштава да се идеја о европском јединству јавила одмах након Другог светског рата и да је први корак ка том циљу био стварање Савета Европе. Затим описује пут ка стварању Европске уније од 1950. године када је створена Економска заједница за угаљ и челик до уговора у Мастрихту 1992. године.  Позива једног ученика да прочита *историјски извор* на **страни 194** уџбеника и тражи од осталих ученика да подвуку неке од циљева ЕУ који се помињу у наведеним члановима уговора у Мастрихту.  Тражи затим од ученика да погледају табелу 7.1. *Ширење ЕЕЗ и ЕУ* на **страни 195** и да на основу ње закључе када је ЕУ доживела највеће проширење.  На крају наставник описује настанак, циљеве, улогу и значај ОЕБС-а.  **Завршни део (5 минута):**  Наставник позива ученик да редом усмено одговоре на питања у одељку ***Провери своје знање*** на **страни 196** уџбеника. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

Право вета (5 сталних чланица Савета безбедности