|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 3** | ОДЕЉЕЊЕ**:** | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | |
| Наставна јединица: | 1.2. ИСТОРИЈСКИ ИЗВОРИ ЗА ИСТОРИЈУ САВРЕМЕНОГ ДОБА | |
| Тип часа: | Обрада | |
| Циљ часа: | Обнављање стечених знања о историјским изворима и упознавање ученика са новим врстама извора за проучавање савременог доба | |
| Очекивани исходи: | **На крају часа ученици ће бити у стању да:**   * дефинишу појам историјских извора, * наведу врсте историјских извора, * наброје најзначајније врсте историјских извора за историју савременог доба, * разврстају историјске изворе према врсти којој припадају. | |
| Облик рада: | Фронтални, индивидуални | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  На почетку часа наставник ученицима даје на увид иницијалне тестове које су радили на претходном часу. Саопштава им свој утисак и процену усвојених знања и вештина. Наглашава која су питања добро, а која лоше урађена на нивоу одељења и на шта треба обратити нарочиту пажњу ове школске године. На крају даје ученицима препоруке за даље напредовање.  Потом наставник лепи на таблу ленту знања који су ученици попунили на крају претходног часа и заједно дискутују, анализирају и упоређују резултате теста са њиховом самопроценом нивоа знања.  На крају уводног дела наставник најављује наставну јединицу која ће бити обрађена на овом часу и бележи њен наслов на табли. Саопштава ученицима да је циљ овог часа да се подсете шта су то историјски извори, али и да упознају нове врсте извора за проучавање савременог доба.  **Главни део (30 минута):**  Настаник ученицима поставља следеће захтеве:   1. Дефиниши појам историјских извора. 2. Наброј врсте историјских извора које си до сада упознао/ла. 3. Наведи неке институције у којима се чувају писани и материјални историјски извори.   Затим наставник позива ученике да у себи прочитају одељак о писаним историјским изворима **на странама 9 и 10**. Захтева да током читања у тексту подвуку све писане изворе који су поменути. Када заврше поставља им следећа питања:   1. Зашто су писани историјски извори најважнија врста историјских извора? 2. Како се називају историјски извори из којих историчари могу да сазнају о раду државних органа, судова, већа и сличних институција? 3. Шта историчари могу да сазнају помоћу новина? 4. Зашто су пописи становништва и статистички извештаји важни у проучавању историје XX и XXI века? 5. Која је разлика између дневника и мемоара? 6. Где се чувају писани историјски извори?   Потом позива ученике да у себи прочитају одељак о материјалним изворима **на страни 11** и током читања подвуку све изворе који су поменути. Ученицима поставља следећа питања:   1. Које информације нам могу пружити материјални историјски извори? 2. Где се чувају материјални историјски извори?   Наставник затим пита ученике шта су усмена сведочанства и зашто се сматрају непоузданим, а затим саопштава где се данас чувају усмена сведочанства и у ком формату.  Након тога позива ученике да у себи прочитају одељак о аудио-визуелним изворима **на страни 12** и да и у овом одељку подвуку све изворе који се помињу. Затим ученицима поставља питања:   1. Када се први пут појавила фотографија и шта се може сазнати из овог историјског извора? 2. Које године су се филмови први пут појавили? 3. Зашто се кратки, црно бели филмови сматрају визуелним историјским изворима? 4. Зашто ову врсту историјских извора треба узимати с резервом и критички? 5. Која се нова врста аудио-визуелних извора појавила у савременом добу?   На крају наставник захтева да ученици прочитају и последњи одељак лекције о дигиталним изворима и да у њему подвуку изворе који се помињу. Ученицима поставља следећа питања:   1. Шта је допринело појави дигиталних извора? 2. У каквом облику постоје дигитални извори?   Наставник потом црта табелу на табли и уписује податке у њено заглавље. Ученици табелу цртају у своје свеске. Затим од ученика тражи да у табеле разврстају историјске изворе којих се сете из прочитане лекције. Када упишу све које су запамтили тражи да отворе уџбеник и да допишу оне којих се нису сетили, а подвукли су током читања.   |  |  |  |  |  | | --- | --- | --- | --- | --- | | ВРСТЕ ИСТОРИЈСКИХ ИЗВОРА | | | | | | ПИСАНИ | **МАТЕРИЈАЛНИ** | **УСМЕНА СВЕДОЧАНСТВА** | **АУДИО-ВИЗУЕЛНИ** | **ДИГИТАЛНИ** | |  |  |  |  |  |   **Завршни део (5 минута):**  Наставник поставља ученицима питања из одељка *Провери своје знање* **на страни 13**. Ученици одговарају усмено. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ИЗГЛЕД ТАБЛЕ

|  |  |  |  |  |
| --- | --- | --- | --- | --- |
| ВРСТЕ ИСТОРИЈСКИХ ИЗВОРА | | | | |
| ПИСАНИ | **МАТЕРИЈАЛНИ** | **УСМЕНА СВЕДОЧАНСТВА** | **АУДИО-ВИЗУЕЛНИ** | **ДИГИТАЛНИ** |
| - документи  - закони  - уговори  - писма  - мемоари  - хронике  - дневници  - новине  - књиге  - леци  - плакати  - штампани говори  - пописи становништва  - статистички извештаји | - споменици  - грађевине  - оружје  - оруђе  - посуђе  - накит  - новац  - уметничка дела  - одећа  - обућа  - делови намештаја  - украсни предмети | - сведочења људи о догађајима из прошлости | - фотографије  - филмови  - телевизијски програм | -блогови  - форуми  - веб-сајтови  - приватни и пословни мејлови  - електронска документа |