|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 9** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ПЕРИОДУ ИЗМЕЂУ ДВА СВЕТСКА РАТА | |
| Наставна јединица: | 2.3. ДЕМОКРАТИЈА И ТОТАЛИТАРИЗАМ | |
| Тип часа: | Обрада | |
| Циљ часа: | Упознавање ученика са појмом либералне демократије и појавом, одликама и ширењем фашизма и нацизма. | |
| Очекивани исходи: | **На крају часа ученици ће бити у стању да:**   * објасне појам либералне демократије и наведу неке државе у којима је била заступљена, * препознају узроке и опишу ток и последице Немачке револуције, * дефинишу појам тоталитаризма, * објасне узрок појаве и ширења фашизма и нацизма, * наведу одлике фашизма и нацизма, * упореде и уоче сличности између ове две идеологије, * уоче значај Бенита Мусолинија и Адолфа Хитлера. | |
| Облик рада: | Фронтални, индивидуални | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла, прилог | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да је циљ овог часа да се упознају са појмом либералне демократије и појавом, одликама и ширењем фашизма и нацизма. Бележи наслов лекције на табли и позива једног ученика да прочита увод у ову лекцију **на страни 29** уџбеника, а потом поставља ученицима питања:   1. У којој држави је настао парламентаризам? 2. Које су државе биле незадовољне одлукама Конференције мира у Паризу?   **Главни део (35 минута):**  Наставник затим објашњава ученицима појам либералне демократије, описује њене одлике и наводи у којим државама је био заступљен овај политички систем. Описује редом прилике у Великој Британији, Француској и Сједињеним Америчким Државама у међуратном периоду.  Истиче да је у неким државама либералну демократију потиснула диктатура услед незадовољства одлукама Конференције мира у Паризу. То је довело до појаве тоталитарних идеологија – фашизма и нацизма.  Наставник објашњава појаву и ширење фашизма, улогу и значај Б. Мусолинија и описује марш на Рим. Током излагања кључне садржаје бележи на табли, а ученици преписују у своје свеске.  Наставник затим тражи од ученика да прочитају у себи одељак *Немачка револуција* на **страни 32**. Када заврше са читањем, поставља им следећа питања:   1. Зашто су грађани Немачке тражили да се цар Вилхелм II повуче са престола? 2. Када је и где почела побуна морнара у Немачкој? 3. Зашто су морнари су одбили наређење својих официра да ступе у борбу са британском морнарицом? 4. Како је дошло до тога да се побуна претвори у социјалистичку револуцију? 5. Шта се догодило 9. новембра 1918. године на дан када је цар Вилхелм II абдицирао и побегао у Холандију? 6. Која је партија формирана од крила Социјалдемократске странке које су предводили Роза Луксенбург и Карл Либкнехт? 7. Када је Немачка потписала капитулацију? 8. Када је избио и ко је предводио комунистички устанак у Берлину? 9. Шта се десило са Розом Лукснебург и Карлом Либкнехтом убрзо након подизања комунистичког устанка? 10. Зашто се раздобље немачке историје од 1919. године до доласка Адолфа Хитлера на власт 1933. године назива Вајмарска република?   Потом наставник од ученика тражи да прочитају и први пасус одељка *Успон и ширење нацизма* на **страни 32** уџбеника и дели им прилог на коме раде задатке.  Затим тражи да прочитају други и трећи пасус одељка *Успон и ширење нацизма* на **страни 33**. Када заврше, поставља им следећа питања:   1. Захваљујући чему су нацисти стекли велики број присталица? 2. Какав је изборни резултат имала Нацистичка партија на парламентарним изборима 1930, а какав 1932. године? 3. Коју је политичку функцију заузео Хитлер 1933. године и ко га је именовао на ту функцију? 4. Наведите основе нацистичке идеологије. 5. Дефинишите појам расизма. 6. Дефинишите појам антисемитизма. 7. Ко су били аријевци? 8. Ко су били непожељни грађани Немачке и како се Хитлер обрачунавао са њима?   Потом наставник објашњава одлике Хитлерове владавине, описује како се обрачунао са неистомишљеницима у *Ноћи дугих ножева* и укинуо СА јуришне одреде. Истиче да су 1935. године донети расистички Нирнбершки закони којима су Јеврејима укинута грађанска права и описује велики погром Јевреја који се десио у Кристалној ноћи 1938. године.  **Завршни део (5 минута):**  Наставник позива једног ученика да прочита додатак ***За размишљање*** на **страни 34** са Хитлеровим изјавама и подстиче ученике да изнесу своје мишљење о њима и доведу их у везу са његовом освајачком политиком. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ИЗГЛЕД ТАБЛЕ

ДЕМОКРАТИЈА И ТОТАЛИТАРИЗАМ

Либерална демократија = поштовање грађанских права, устава и закона, учешће грађана у власти

* Велика Британија
* Француска
* САД

Тоталитаризам = потпуна контрола у држави, неограничена власт појединца или групе људи

* Италија – фашизам
* Немачка – нацизам

|  |  |  |
| --- | --- | --- |
|  | ФАШИЗАМ | НАЦИЗАМ |
| Време и место оснивања | 1919. у Италији | 1919. у Немачкој |
| Прилике у држави | политичка, друштвена и економска криза, незадовољство исходом Првог светског рата | 1919–1933. демократска Вајмарска република, незадовољство одредбама Версајског мировног уговора, политичка, друштвена и економска криза |
| Вођа | Бенито Мусолини (дуче) | Адолф Хитлер (фирер) |
| Назив организација | „Италијански борбени снопови“, Национална фашистичка партија | Немачка радничка партија, Немачка национал-социјалистичка радничка партија |
| Највиши идеал | држава (по узору на некадашње Римско царство) | нација –окупљање свих Немаца у „Велику Немачку“ |
| Долазак на власт | „Марш на Рим“ 1922. (Мусолини саставља владу) | 1933. после избора, Хитлер постаје канцелар |

1934. године – Ноћ дугих ножева

1935. године – Нирнбершки закони

1938. године – Кристална ноћ

ПРИЛОГ

1. Пажљиво прочитај текст, па у њему пронађи нетачне речи, прецртај их и изнад њих напиши исправне одговоре.

Фашизам је назив тоталитарне идеологије коју је основао Адолф Хитлер. Хитлер се 1919. године учланио у Немачку социјалистичку партију која је касније променила назив у Национална радничка партија, у јавности позната као Радничка партија. Хитлер је, слично италијанским фашистима, основао јуришне борбене одреде СА, које су назване црнокошуљаши због боје униформе коју су носили. Уз помоћ одреда које је формирао, Хитлер је 1923. године успео да сруши Вермајску републику и дође на власт. Из једне пивнице у Минхену организовао је Минхенски пуч познат и под називом Пивнички пуч. Овај покушај државног удара је успео.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Пажљиво прочитај текст, па у њему пронађи нетачне речи, прецртај их и изнад њих напиши исправне одговоре.

Фашизам је назив тоталитарне идеологије коју је основао Адолф Хитлер. Хитлер се 1919. године учланио у Немачку социјалистичку партију која је касније променила назив у Национална радничка партија, у јавности позната као Радничка партија. Хитлер је, слично италијанским фашистима, основао јуришне борбене одреде СА, које су назване црнокошуљаши због боје униформе коју су носили. Уз помоћ одреда које је формирао, Хитлер је 1923. године успео да сруши Вермајску републику и дође на власт. Из једне пивнице у Минхену организовао је Минхенски пуч познат и под називом Пивнички пуч. Овај покушај државног удара је успео.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Пажљиво прочитај текст, па у њему пронађи нетачне речи, прецртај их и изнад њих напиши исправне одговоре.

Фашизам је назив тоталитарне идеологије коју је основао Адолф Хитлер. Хитлер се 1919. године учланио у Немачку социјалистичку партију која је касније променила назив у Национална радничка партија, у јавности позната као Радничка партија. Хитлер је, слично италијанским фашистима, основао јуришне борбене одреде СА, које су назване црнокошуљаши због боје униформе коју су носили. Уз помоћ одреда које је формирао, Хитлер је 1923. године успео да сруши Вермајску републику и дође на власт. Из једне пивнице у Минхену организовао је Минхенски пуч познат и под називом Пивнички пуч. Овај покушај државног удара је успео.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Пажљиво прочитај текст, па у њему пронађи нетачне речи, прецртај их и изнад њих напиши исправне одговоре.

Фашизам је назив тоталитарне идеологије коју је основао Адолф Хитлер. Хитлер се 1919. године учланио у Немачку социјалистичку партију која је касније променила назив у Национална радничка партија, у јавности позната као Радничка партија. Хитлер је, слично италијанским фашистима, основао јуришне борбене одреде СА, које су назване црнокошуљаши због боје униформе коју су носили. Уз помоћ одреда које је формирао, Хитлер је 1923. године успео да сруши Вермајску републику и дође на власт. Из једне пивнице у Минхену организовао је Минхенски пуч познат и под називом Пивнички пуч. Овај покушај државног удара је успео.