|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 12** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ПЕРИОДУ ИЗМЕЂУ ДВА СВЕТСКА РАТА | |
| Наставна јединица: | 2.5. ПРИЛИКЕ У СВЕТУ УОЧИ ДРУГОГ СВЕТСКОГ РАТА | |
| Тип часа: | Обрада | |
| Циљ часа: | Упознавање ученика са приликама у свету уочи Другог светског рата. | |
| Очекивани исходи: | **На крају часа ученици ће бити у стању да:**   * дефинишу појам милитаризма, * наведу државе које су биле незадовољне версајским поретком и објасне зашто, * уоче на карти промене граница и правце ширења Немачке и Италије тридесетих година, * наведу узроке и последице грађанског рата у Шпанији, * образложе одржавање Минхенске конференције, * уоче значај Пакта Рибентроп-Молотов. | |
| Облик рада: | Фронтални, индивидуални, рад у пару | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да ће се на овом часу упознати са приликама у свету уочи Другог светског рата и поставља им следећа питања и задатке:   1. Под којим називом је познат мировни поредак успостављен после Првог светског рата? 2. Наведите државе, потписнице мировних уговора, које нису биле задовољне одлукама Версајске конференције и објасните разлоге њиховог незадовољства. 3. Како су фашисти дошли на власт и која су основна обележја фашистичког режима? 4. Како су нацисти дошли на власт и која су основна обележја нацистичког режима? 5. Каква је била улога Друштва народа у међудржавним односима између два светска рата?   **Главни део (35 минута):**  Наставник монолошком методом описује прилике у Јапану у међуратном периоду, дефинише појам милитризма и објашњава његове одлике.  Затим од ученика захтева да прочитају прва два пасуса одељака *Рушење версајског поретка* на **страни 43** уџбеника. Када заврше са читањем, поставља им следећа питања:   1. Која држава је била највећи противник версајског поретка и зашто? 2. Под чијом је контролом била сарска област након конференције мира у Паризу? 3. Када је Хитлер припојио Сар Немачкој? 4. Чиме је још Немачка прекршила одредбе Версајског уговора? 5. Зашто су Француска и Велика Британија биле уздржане према агресивној политици Немачке?   Наставник позива ученике да погледају карту *2.2 Промена граница у Европи до почетка Другог светског рата* на **страни 43** уџбеника и пита их које се државе шире тридесетих година XX века и који је део Европе био нарочито угрожен немачком агресивном политиком.  Тражи потом од ученика да прочитају и трећи пасус одељка *Рушење версајског поретка* на **страни 44** и поставља им следећа питања:   1. Које територије је желео да освоји Мусолини? 2. Које године је и зашто Италија напала Етиопију (Абисинију)? 3. Коме се и зашто Етиопија обратила за помоћ поводом агресије Италије? 4. Шта је Друштво народа предузело по питању агресије Италије на Етиопију и какав је ефекат постигнут? 5. Када се и како завршио италијанско-абисински рат?   Наставник затим позива ученике да прочитају одељак *Шпански грађански рат (1936-1939)* **на страни 44**. Док ученици читају, бележи на табли следеће појмове:   * 1936 – 1939 * Републиканци и националисти * Укинута монархија, проглашена република * Франциско Франко * Италија, Немачка и Португалија   Када ученици заврше са читањем, тражи да са паром из клупе формулишу пет питања чији одговори ће бити појмови записани на табли. Када заврше, позива их да прочитају питања која су записали и одговоре на њих.  Наставник монолошком методом упознаје ученике са формирањем Антикоминтерна пакта, аншлусом Аустрије, окупацијом Чехословачке, одлукама и значајем Минхенске конференције, склапањем пакта Рибентроп–Молотов и његовим значајем. Током излагања бележи кључне садржаје на табли, а ученици преписују у своје свеске.  **Завршни део (5 минута):**  Ученици усмено одговарају на питања и раде задатке из одељка ***Провери своје знање*** на **страни 47** уџбеника. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ИЗГЛЕД ТАБЛЕ

ПРИЛИКЕ У СВЕТУ УОЧИ ДРУГОГ СВЕТСКОГ РАТА

Јапан – милитаризам (власт се заснива на војној сили)

Нови поредак - Немачка, Италија и Јапан

ШПАНСКИ ГРАЂАНСКИ РАТ:

– 1936 – 1939

– Републиканци и националисти

– Укинута монархија, проглашена република

– Франциско Франко

– Италија, Немачка и Португалија

|  |  |
| --- | --- |
| **ДРЖАВА** | **ОСВОЈЕНЕ ОБЛАСТИ** |
| **ЈАПАН** | **Манџурија (Кина, Азија)** |
| **ИТАЛИЈА** | **Етиопија (Африка)** |
| **НЕМАЧКА** | * Рур и Сар; * аншлус Аустрије; * Судетска област у Чехословачкој (Минхенска конференција 1938); читава Чехословачка (1939); |

1938. – Минхенска конференција

1939. – Пакт Рибентроп - Молотов