|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 17** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛОВЕНСКА КРАЉЕВИНА (1918–1941) | |
| Наставна јединица: | 3.1. СТВАРАЊЕ ЈУГОСЛАВИЈЕ  3.2. ПАРЛАМЕНТАРИЗАМ У КРАЉЕВИНИ СХС | |
| Тип часа: | Утврђивање | |
| Циљ часа: | Утврђивање знања о развоју југословенске идеје, настанку заједничке државе Јужних Словена на Балканском полуострву и политичким приликама у Краљевини СХС. | |
| Очекивани исходи: | **На крају часа ученици ће бити у стању да:**   * опишу садржај и образложе значај Нишке и Крфске декларације, * опишу процес стварања нове државе, * наброје народе и територије које су ушле у састав Краљевине СХС, * наброје органе власти Краљевине СХС и објасне њихову улогу и значај, * дефинишу појам парламентаризма и наброје политичке странке у Краљевини СХС, * повежу политичаре и странке којима су припадали, * опишу одлике Видовданског устава, * образложе значај Мале антанте. | |
| Облик рада: | Фронтални, групни рад | |
| Наставне методе: | Монолошко-дијалошка метода | |
| Наставна средства: | Уџбеник, табла, питања за квиз | |
| Међупредметне компетенције: | Компетенција за учење, комуникација, сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник бележи на табли бројеве од 1 до 20 и саопштава ученицима да ће на овом часу утврдити знања о настанку, политичким приликама и уређењу Краљевине СХС путем квиза.  Дели ученике пет група и објашњава правила квиза.  Групе редом, почев од прве бирају број питања које ће им наставник прочитати. Наставник заокружује број изабраног питања да би ученици знали која питања су преостала. Уколико група, која је изабрала питање, одговори тачно добија три бода. Уколико не зна одговор, питање се преноси на прву следећу групу, која ће за тачан одговор добити два бода.  **Главни део (35 минута):**  Питања за квиз:   1. Како се назива тајни програм спољне политике Србије који је изнео Илија Гарашанин? 2. Наведи назив документа у коме је дефинисан ратни циљ Србије и годину његовог доношења. 3. Када, где и са којим циљем је основан Југословенски одбор? 4. Када је потписана Крфска декларација и шта је она предвиђала? 5. Када је и где формирано Народно вијеће Словенаца, Хрвата и Срба? 6. Ко је, када и где прогласио југословенско уједињење и стварање Краљевине Срба, Хрвата и Словенаца? 7. Коју титулу је носио Александар Карађорђевић у тренутку проглашења Краљевине СХС? 8. Наброј територије које су ушле у састав Краљевине СХС. 9. Наведи органе власти у новоствореној држави. 10. Објасни појам парламентаризам. 11. Наброј политичке странке у Краљевини СХС. 12. Ко се налазио на челу Демократске, а ко на челу Народне радикалне странке? 13. Који је био првобитан назив Комунистичке партије Југославије? 14. Када су одржани избори за уставотворну скупштину? 15. Када је донет први устав Краљевине СХС и под којим називом је познат? 16. Наведи најважније одредбе првог устава Краљевине СХС. 17. Ко је имао законодавну власт у држави по Видовданском уставу? 18. Ко је постављао председника и чланове Министарског савета по Видовданском уставу? 19. Објасни административну поделу државе по Видовданском уставу. 20. Које организације и покрети су се противили стварању Краљевине СХС?   Групе бирају питања, одговарају, а наставник контролише редослед одговарања, тачност одговора и бележи на табли бодове.  **Завршни део (5 минута):**  Наставник сабира бодове, проглашава победника, оценама награђује најактивније ученике, подстиче ученике да прокоментаришу час и изложе своје утиске о квизу.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |