|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 19** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛОВЕНСКА КРАЉЕВИНА (1918–1941) | |
| Наставна јединица: | 3.3. ШЕСТОЈАНУАРСКА ДИКТАТУРА | |
| Тип часа: | Утврђивање | |
| Циљ часа: | Утврђивање знања о атентату у скупштини, успостављању Шестојануарске диктатуре, одликама Септембарског устава и атентату у Марсељу. | |
| Очекивани исходи: | **На крају часа ученици ће бити у стању да:**   * разумеју српско-хрватске односе у новој држави, * објасне зашто и како је дошло до атентата у скупштини и успостављања Шестојануарске диктатуре, * објасне зашто је донет Септембарски устав и његове одлике, * дефинишу појам бановина, * објасне поделу државе на бановине, * разумеју узроке атентата на краља Александра. | |
| Облик рада: | Фронтални, групни рад | |
| Наставне методе: | Монолошко-дијалошка метода | |
| Наставна средства: | Уџбеник, табла, радни лист са задацима | |
| Међупредметне компетенције: | Компетенција за учење, комуникација, сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  На почетку часа наставник саопштава да ће на овом часу утврдити стечена знања о атентату у скупштини, успостављању Шестојануарске диктатуре, одликама Септембарског устава и атентату у Марсељу.  Наставник дели ученике у неколико мањих група водећи рачуна да у свакој групи буде и бољих и слабијих ученика.  **Главни део (35 минута):**  Даје сваком ученику **радни лист** са немом картом и временском лентом и објашњава им задатке.  **Први задатак** - Сваки ученик на временску ленту треба да смести следеће догађаје:   * атентат у Марсељу, * атентат у скупштини, * доношење Септембрског устава, * завођење Шестојануарске диктатуре, * промена имена државе.   **Други задатак** - Сваки ученик на немој карти треба да:   * упише имена бановина, * обоји црвеном бојом бановине на које је била подељена Србија, * упише имена држава са којима се граничила Југославија.   Ученици раде први задатак, обележавају на временској ленти задате догађаје. Договарају се, помажу једни другима у оквиру групе, сарађују. Када заврше са радом, наставник фронтално поставља питања:   1. Зашто је дошло до атентата у скупштини? 2. Ко је извршио атентат? 3. Зашто је краљ Александар завео диктатуру? 4. Када је и како Краљевина СХС променила име? 5. Шта је био циљ поделе државе на бановине?   Ученици раде други задатак, уписују имена бановина и суседних држава, боје бановине на које је била подељена Србија (могу да користе географску карту Европе да би успешније и брже завршили са радом). Када заврше други задатак наставник фронтално поставља питања:   1. Наведите циљеве усташког покрета. 2. Ко је предводио организацију ВМРО? 3. Под којим је још именом познат Септембарски устав? 4. Наведите чланице Балканског пакта. 5. Када је извршен атентат на краља Алксандра? 6. Ко је извршио атентат на краља Александра? 7. Ко је наследио краља Александра?   Наставник црта на табли празну табелу за асоцијацију. Ученици бирају и отварају поља и решевају асоцијацију.   |  |  |  |  |  | | --- | --- | --- | --- | --- | |  | **А** | **Б** | **В** | **Д** | | **1** | МЕДВЕД | ЈОВАН | КРУНА | РЕДНИ БРОЈ | | **2** | ОДМОР | ИЛИЈА | МИЛУТИН | СВЕТСКИ РАТ | | **3** | ЖУПАН | НИКОЛА | ВУКАШИН | СРПСКИ УСТАНАК | | **4** | ПЕТАК | СТЕФАН | ПРЕСТО | ЊУТНОВ ЗАКОН | |  | **ВЕЛИКИ** | **СВЕТИ** | **КРАЉ** | **ПРВИ** | | **ПЕТАР** | | | | |   **Завршни део (5 минута):**  Наставник оцењује ученике и похваљује најуспешније.  За ДОМАЋИ ЗАДАТАК задаје ученицима да у своје **ИСТОРИЈСКЕ РЕЧНИКЕ** упишу кључне појмове из ове лекције и непознате речи са објашњењима. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ЗАДАТАК 1

На датој временској ленти распореди следеће догађаје:

* атентат у Марсељу,
* атентат у скупштини,
* доношење Септембрског устава,
* завођење Шестојануарске диктатуре,
* промена имена државе

ЗАДАТАК 2

На датој немој карти упиши имена бановина и суседних држава са којим се граничила Краљевина Југославија. Обој границе бановина на које је била подељена Србија (можеш да користиш географску карту Европе да би успешније и брже завршио/ла са радом).

Map

Description automatically generated