|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 27** | ОДЕЉЕЊЕ**:** | ДАТУМ**:** |
| Наставна тема: | ДРУГИ СВЕТСКИ РАТ | |
| Наставна јединица: | 4.2. РАТНА ПРЕКРЕТНИЦА 1942–1943. ГОДИНЕ | |
| Тип часа: | Обрада | |
| Циљ часа: | Упознавање ученика са ратним операцијама на свим ратиштима током 1942. и 1943. године | |
| Очекивани исходи: | **На крају часа ученици ће бити у стању да:**   * именују ратишта на којима су вођени сукоби у Другом светском рату, * опишу операцију *Барбароса*, * наброје најзначајније битке и уоче зашто су Стаљинградска и Курска битка прекретнице, * препознају значај Атлантске повеље, * именују велику тројицу, * опишу напад на Перл Харбур и његове последице. | |
| Облик рада: | Фронтални, групни рад, индивидуални рад | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла, радни лист, дигитални уџбеник | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник саопштава ученицима да је циљ овог часа да се упознају са ратним операцијама на свим ратиштима током 1942. и 1943. године. Пише наслов лекције на табли и позива једног ученика да прочита увод на **страни 87** уџбеника, а затим ученицима поставља следећа питања:   1. Објасните појам тотални рат. 2. Када почиње и када се завршава Други светски рат? 3. Наведите узроке Другог светског рата. 4. Који догађај су Немци искористили за повод да нападну Пољску и отпочну рат? 5. Објасните како су биле разврстане државе у два зараћена савеза у Другом светском рату. 6. Наведите хронолошким редоследом ратне операције и догађаја који су се одиграли 1939. и 1940. године.   **Главни део (25 минута):**  Наставник саопштава ученицима да ће и ову лекцију обрадити радећи у групама. Дели ученике на исте групе као и на претходном часу. Сваком ученику дели радни лист са табелом у коју ће као и на претходном часу, уписивати тражене податке. Објашњава ученицима да је њихов задатак да читају лекцију редом и подвлаче ратне операције, битке и догађаје које ће унети у табелу на одговарајуће место. Могу се договорити да један ученик у групи наглас чита, а остали да прате и подвлаче потребне информације. Када прочитају лекцију, договарају се и заједно формулишу тезе које ће уписати у табелу. Бољи ученици помажу слабијим.  Групе раде задатке. Читају лекцију, проналазе кључне тезе и попуњавају табелу потребним подацима. Наставник их обилази, контролише да нешто не прескоче и проверава како су формулисали тезе и да ли су их унели на право место.  **Завршни део (10 минута):**  Наставник позива ученике да редом читају податке које су унели у табелу и проверава тачност одговора.  На крају часа наставник пушта ученицима **филм *Операција Торч*** који се налази у дигиталном уџбенику на **страни 88** као додатак ове лекције. Подстиче ученике да прокоментаришу одгледани филм и изнесу своје мишљење. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**ратна прекретница 1941­­-1943. године**

|  |  |  |  |  |
| --- | --- | --- | --- | --- |
| **ГОДИНА** | **ЕВРОПА** | **СЕВЕРНА АФРИКА** | **АЗИЈА / ПАЦИФИК** | **АТЛАНТИК** |
| **1941.** |  |  |  |  |
| **1942.** |  |  |  |  |
| **1943.** |  |  |  |  |

РАТНЕ ОПЕРАЦИЈЕ: